සීටී 7 ක් ලෙඩ නිසා ලක්ෂ 120ක ප්රවාහන වියදමක්
රජයේ රෝහල්වල පවතින සීටී ස්කෑන් යන්ත්ර 07ක් පූර්ණ ලෙස සේවා බිඳීවැටීමට ලක්වීමෙන් රෝගීන් වෙනත් රෝහල් කරා යොමු කිරීමට සිදුවීමෙන් ප්රවාහන වියදම් ලෙස මසකට රුපියල් ලක්ෂ 120කට අධික මුදලක් නිරපරාදේ වැය කිරීමට සෞඛ්ය අමාත්යාංශයට සිදුව ඇතැයි රජයේ විකිරණ විද්යා තාක්ෂණවේදීන්ගේ සංගමය පවසයි රජයේ රෝහල් පද්ධතියේ පවතින සීටී ස්කෑන් යන්ත්ර 44න් 07ක් මෙලෙස සම්පූර්ණයෙන්ම බිඳවැටී ඇතැයි එම සංගමයේ සභාපති චානක ධර්මවික්රම මහතා සඳහන් කරයි රත්නපුර මහ රෝහල කරවනැල්ල මූලික රෝහල ඇඹිලිපිටිය දිස්ත්රික් මහ රෝහල හම්බන්තොට මහ රෝහලේ පිළිකා ප්රතිකාර ඒකකය කල්මුණේ මූලික රෝහල කළුතර මහ රෝහල සහ කොළඹ ජාතික රෝහලේ බාහිර රෝගී අංශයට අයත් සීටී ස්කෑන් යන්ත්ර මෙලෙස සේවා බිඳවැටීමට ලක්ව ඇත මෙම යන්ත්ර බිඳවැටීම හේතුවෙන් රෝග හඳුනා ගැනීම ප්රමාද වීම සහ එමඟින් රෝගීන්ට ප්රතිකාර කිරීම ප්රමාදවීම මගින් රෝගී ජීවිත අවදානම ද ඉහළ ගොස් ඇති බව පවසන චානක ධර්මවික්රම මහතා බිඳවැටී ඇති ඇතැම් යන්ත්ර වාර්ෂික සේවා ගිවිසුම් යටතේ යාවත්කාලීන නොවීමත් ඇතැම් යන්ත්ර යථා තත්ත්වයට පත් කිරීම ප්රමාද වීමත් හේතුවෙන් ගැටලු මතුව ඇති බවද සඳහන් කරයි සුජීව තත්සර